Zhang Hanzhi

Zhang Hanzhi (kinesisk: 章含之, pinyin: Zhāng Hánzhī; Wade–Giles: Chang Han-chih; født 1935 i Shanghai i Kina, død 26. januar 2008) var en kinesisk diplomat som underviste Mao Zedong i engelsk. Hun var tolk under den amerikanske president Richard Nixons besøk til Kina i 1972. 

 Bakgrunn og virke 
Hun var uekte barn av en butikkekpeditrise og en ung mann fra en fremstående Shanghai-familie. Hun ble adoptert av Zhang Shizhao. Familien flyttet til Beijing i 1949. Fire år etter begynte hun på Beijing universitet for utenlandsstudier, der hun etter eksamen selv underviste. 

Hun møtte Mao i 1950, og begynte da å oversette fra engelsk for ham, og gi ham undervisning i språket. Undervisningen tok slutt i 1964, og noen år utbrøt kulturrevolusjonen. Zhang og hennes familie og venner var blant dem som ble forfulgt, skjønt hun senere sa at Mao til tider holdt en beskyttende hånd over dem. I 1971 ble hun overført til det kinesiske utenriksdepartement, der hun begynte sin diplomatiske karriere og deltok ved en rekke viktige internasjonale møter – hvorav det ovennevnte med Richard Nixon – på den tid da Folkerepublikken Kina hadde sine viktigste gjennombrudd på den diplomatiske arena. 

Hun skilte seg og inngikk i 1973 nytt ekteskap med Kinas sjefsdelegat til FN, Qiao Guanhua, som var 22 år eldre enn henne. Han døde ti år etter. 

 Se også 
 Biografi
 Artikkel av Zhang Hanzhi om hennes undervisning av Mao  Time Asia (engelsk)

 Referanser 

Kategori:Personer fra Shanghai
Kategori:Kinesiske diplomater
Kategori:Fødsler i 1935
Kategori:Dødsfall i 2008